ᱠᱟᱥᱤ ᱨᱮᱞᱣᱮ ᱥᱴᱮᱥᱚᱱ

ᱠᱟᱥᱤ ᱨᱮᱞᱣᱮ ᱥᱴᱮᱥᱚᱱ ᱫᱚ ᱵᱟᱨᱟᱬᱟᱥᱤ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱵᱟᱨᱟᱬᱟᱥᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱖ ᱠᱤᱞᱚᱢᱤᱴᱚᱨ (᱓.᱗ ᱢᱤᱞ) ᱥᱟᱢᱟᱝ ᱨᱮ, ᱯᱚᱱᱰᱤᱛ ᱫᱤᱱ ᱫᱟᱭᱟᱞ ᱩᱯᱚᱫᱷᱭᱟᱭ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱑᱑ ᱠᱤᱞᱚᱢᱤᱴᱚᱨ (᱖.᱘ ᱢᱤᱞ) ᱠᱚᱧᱮ-ᱯᱟᱪᱮ ᱨᱮ ᱟᱨ ᱞᱟᱞ ᱵᱟᱦᱟᱫᱩᱨ ᱥᱟᱥᱛᱨᱤ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱒᱖ ᱠᱤᱞᱚᱢᱤᱴᱚᱨ (᱑᱖ ᱢᱤᱞ) ᱮᱛᱚᱢ-ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱠᱟᱥᱤ ᱨᱮᱞᱣᱮ ᱥᱴᱮᱥᱚᱱ ᱫᱚ ᱵᱟᱨᱟᱬᱟᱥᱤ ᱦᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱱᱚᱜᱚᱨ ᱨᱮ ᱥᱮᱵᱟ ᱮᱢᱚᱜ ᱠᱟᱱᱟ ᱟᱨ ᱵᱟᱨᱟᱬᱟᱥᱤ ᱟᱨ ᱯᱚᱸᱰᱤᱛ ᱫᱤᱱ ᱫᱟᱭᱟᱞ ᱩᱯᱚᱫᱷᱭᱟᱭ ᱨᱮᱞᱣᱮ ᱥᱴᱮᱥᱚᱱ ᱞᱟᱹᱜᱤᱫ ᱢᱩᱬᱩᱛ ᱫᱚᱥᱟᱨ ᱨᱮᱞᱣᱮ ᱥᱴᱮᱥᱚᱱ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾

ᱥᱟᱫᱷᱟᱨᱚᱱ
ᱠᱟᱥᱤ ᱨᱮᱞᱣᱮ ᱥᱴᱮᱥᱚᱱ ᱨᱮ ᱯᱮᱭᱟ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱠᱷᱚᱱ ᱯᱩᱱᱭᱟᱹ ᱰᱚᱵᱚᱞ ᱤᱞᱮᱠᱴᱨᱟᱭᱤᱯᱷᱟᱭᱤᱰ ᱴᱨᱮᱠ ᱯᱟᱨᱚᱢᱚᱜᱼᱟ ᱾ ᱱᱚᱶᱟ ᱥᱴᱮᱥᱚᱱ ᱨᱮ ᱫᱤᱱᱟᱹᱢ ᱦᱤᱞᱚᱜ ᱵᱟᱨᱭᱟ ᱴᱨᱮᱱ ᱮᱛᱚᱦᱚᱵᱚᱜᱼᱟ ᱟᱨ ᱯᱮ-ᱜᱮᱞ ᱤᱨᱟᱹᱞ ᱜᱚᱴᱟᱝ ᱴᱨᱮᱱᱮ ᱛᱤᱸᱜᱩᱭᱟ ᱾

ᱢᱚᱰᱟᱨᱱᱤᱡᱮᱥᱚᱱ
ᱨᱮᱞᱣᱮ ᱫᱚ ᱥᱴᱮᱥᱚᱱ ᱨᱮᱱᱟᱜ ᱫᱚᱦᱲᱟ ᱩᱛᱷᱱᱟᱹᱣ ᱠᱮᱫᱟᱭ ᱟᱨ ᱢᱚᱰᱟᱨᱱ ᱥᱩᱵᱤᱫᱷᱟ ᱮᱢ ᱟᱠᱟᱫᱟ ᱾ ᱥᱴᱮᱥᱚᱱ ᱫᱚ ᱱᱟᱯᱟᱭ ᱠᱟᱸᱛ, ᱣᱮᱴᱤᱝ ᱚᱲᱟᱜ, ᱥᱟᱨᱠᱩᱞᱮᱴᱤᱝ ᱴᱚᱴᱷᱟ ᱟᱨ ᱯᱷᱩᱴ ᱳᱵᱷᱟᱨ ᱵᱨᱤᱡᱽ (ᱮᱯᱷ.ᱳ.ᱵᱤ.) ᱛᱮ ᱩᱛᱷᱱᱟᱹᱣ ᱟᱠᱟᱱᱟ ᱾ ᱥᱴᱮᱥᱚᱱ ᱨᱮᱱᱟᱜ ᱠᱟᱸᱛ ᱨᱮ ᱥᱚᱨᱮᱥ ᱫᱷᱚᱨᱚᱢ ᱟᱨ ᱟᱹᱨᱤᱪᱟᱹᱞᱤ ᱪᱤᱛᱟᱹᱨ ᱵᱮᱱᱟᱣ ᱟᱠᱟᱱᱟ ᱾ ᱠᱷᱟᱨᱟᱵᱽ ᱢᱟᱨᱥᱟᱞ ᱪᱟᱵᱟ ᱞᱟᱹᱜᱤᱫ ᱛᱮ ᱮᱞ.ᱤ.ᱰᱤ. ᱦᱚᱸ ᱠᱚ ᱞᱟᱜᱟᱣ ᱟᱠᱟᱫᱟ ᱟᱨ ᱧᱤᱫᱟᱹ ᱱᱟᱯᱟᱭ ᱵᱟᱲᱦᱟᱣ ᱞᱟᱹᱜᱤᱫ ᱛᱮ ᱥᱤᱞᱯᱤ ᱞᱟᱭᱤᱴ ᱠᱚ ᱵᱮᱵᱷᱟᱨ ᱞᱮᱫᱟ ᱾ ᱵᱟᱲᱦᱟᱣ ᱞᱟᱹᱜᱤᱫ ᱛᱮ ᱑ ᱠᱳᱴᱤ ᱫᱷᱟᱹᱨᱤᱡ ᱴᱟᱠᱟ ᱠᱷᱚᱨᱚᱪ ᱟᱠᱟᱱᱟ ᱾

ᱯᱞᱟᱱ ᱠᱚ
ᱵᱟᱨᱟᱬᱟᱥᱤ ᱨᱮ ᱦᱮᱡ ᱥᱮᱱ ᱟᱹᱰᱤ ᱵᱷᱤᱲ ᱟᱨ ᱵᱟᱹᱲᱛᱤ ᱠᱟᱹᱨᱜᱟᱲ ᱠᱷᱟᱹᱛᱤᱨ, ᱠᱟᱥᱤ ᱨᱮᱞᱣᱮ ᱥᱴᱮᱥᱚᱱ ᱫᱚ ᱤᱱᱴᱟᱨᱢᱚᱰᱚᱞ ᱥᱴᱮᱥᱚᱱ (IMS) ᱞᱟᱹᱜᱤᱫ ᱛᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱚᱛᱷᱚᱨᱤᱴᱤ (NHAI) ᱦᱚᱛᱮᱛᱮ ᱵᱟᱪᱷᱚᱱ ᱟᱠᱟᱱᱟ ᱾ ᱤᱱᱴᱟᱨᱢᱚᱰᱚᱞ ᱥᱴᱮᱥᱚᱱ ᱫᱚ ᱵᱷᱮᱜᱟᱨ ᱵᱷᱮᱜᱟᱨ ᱦᱚᱨ ᱰᱟᱦᱟᱨ, ᱨᱮᱞ, ᱥᱚᱲᱚᱠ, ᱢᱟᱥ ᱨᱮᱯᱤᱰ ᱴᱨᱟᱡᱤᱴ ᱥᱤᱥᱴᱮᱢ, ᱵᱟᱥ ᱨᱮᱯᱤᱰ ᱴᱨᱟᱡᱤᱴ ᱥᱤᱥᱴᱮᱢ ᱟᱨ ᱤᱱᱴᱟᱨᱫᱮᱥᱤᱭᱟᱞ ᱫᱟᱜ ᱰᱟᱦᱟᱨ ᱥᱟᱶ ᱡᱩᱲᱟᱹᱣ ᱟᱠᱟᱱᱟ ᱾ ᱱᱚᱶᱟ ᱫᱚ ᱫᱤᱥᱩᱣᱟᱹ-ᱯᱨᱟᱭᱵᱷᱮᱴ ᱯᱟᱨᱴᱱᱚᱨᱥᱤᱯ ᱫᱟᱨᱟᱭ ᱛᱮ ᱩᱛᱷᱱᱟᱹᱣ ᱦᱩᱭᱩᱜᱼᱟ ᱾ ᱤᱱᱴᱟᱨᱢᱚᱰᱚᱞ ᱥᱴᱮᱥᱚᱱ (IMS) ᱨᱮᱱᱟᱜ ᱯᱨᱚᱵᱷᱟᱣ ᱞᱟᱹᱜᱤᱫ ᱞᱟᱹᱠᱛᱤᱭᱟᱱ ᱴᱚᱴᱷᱟ ᱫᱚ ᱔᱗.᱒᱖ ᱮᱠᱚᱨ ᱦᱩᱭᱩᱜᱼᱟ ᱾

ᱟᱨᱦᱚᱸ ᱧᱮᱞ ᱢᱮ
ᱵᱟᱨᱟᱬᱟᱥᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱵᱟᱱᱟᱨᱟᱥ ᱨᱮᱞᱣᱮ ᱥᱴᱮᱥᱚᱱ
ᱵᱟᱨᱟᱬᱟᱥᱤ ᱥᱤᱴᱤ ᱨᱮᱞᱣᱮ ᱥᱴᱮᱥᱚᱱ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱵᱟᱨᱟᱬᱟᱥᱤ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱞᱚᱠᱷᱱᱚᱣ ᱮᱱ.ᱟᱨ. ᱨᱮᱞᱣᱮ ᱦᱟᱹᱴᱤᱧ